# Abraham Wetter

### Wikipedia

Abraham Wetter (k. 1737) oli helsinkiläinen porvari ja laivanvarustaja. Isä meritullintarkastaja Petter Wetter. Suku todennäköisesti alkujaan saksalainen ja saksankielinen, kuten monet aikakauden porvarisuvut Helsingissä. Omisti sahamyllyn Helsingin pitäjän kirkonkylässä, ja useita laivoja joista suurin oli alun perin venäläinen kaljuuttialus, joka oli uponnut Helsingin edustalle. Abraham Wetter oli nostattanut aluksen. Alus sai kunnostettuna saksankielisen nimen Die Stadt Hellsingfors. Alus aloitti suolan tuonnin Hollannista ja romahdutti tärkeän suolan hinnan kaupungissa.

Isovihan aikana toimi tykistön ylisotatuomarina. Helsingin pormestariksi isovihan venäläismiehityksen jälkeen 1721 ilman vaaleja, koska kaupungin porvareista Helsinkiin oli isovihan jälkeen palamatta jättänyt moni. Pormestarin toimessa jälleenrakennus kauden kuolemaansa saakka vuoteen 1737. Helsingin porvariston edustaja Tukholman valtiopäivillä 1723.

Sai ennakkoperintönä isältään Herttoniemen kartanon.

Pormestari Wetterillä oli poika Gustaf, joka tuomittiin kuolemaan törkeästä purjehdusrikoksesta eli salakuljetuksesta. Kuolemantuomio muutettiin kuitenkin seitsemäksi kujanjuoksuksi sadanmiehen rivin editse sekä kahdeksi vuodeksi kuritushuonetta. Gustaf selvisi raippatuomiosta hengissä.

Abraham Wetterin seuraaja pormestarina oli maatullintarkastaja Olof Bidenius Renhoorn. Abraham Wetteristä Forsius antoi lyhyen, mutta hyvän maininnan: "Tätä herraa aikanaan kaupungin asukkaat suuresti rakastivat, koska hän kaikin tavoin oli koettanut edistää heidän parastaan."

Abraham Wetterin mukaan on vuonna 1954 nimetty tie, joka kulkeeHerttoniemessä ja Roihuvuoressa. Tien aikaisempi nimi oli Porolahdentie.

Haettu osoitteesta http://fi.wikipedia.org../../../a/b/r/Abraham_Wetter_428c.html

Luokka: Helsingin historia

##### Views

- Artikkeli
- Keskustelu
- Nykyinen versio

##### Etsi